કોંગ્રેસની સર્વોચ્ચ નિર્ણયકર્તા બોડી- કોંગ્રેસ વર્કિઁગ કમિટીએ તેના રાજકીય ઠરાવમાં જાહેર કર્યું છે કે, કેન્દ્રમાં મોદી- ભાજપ સરકારના પાંચ વર્ષનો સમયગાળો જૂઠાં વાયદાઓ કરવાનો તથા લોકોનો વિશ્વાસઘાત કરવાનો રહ્યો છે, તમામ મોરચે નિષ્ફળ રહેનારી આ સરકારે નોટબંધી જેવા અવિચારી નિર્ણયથી અને અધકચરા જીએસટીના ઉતાવળિયા અમલીકરણથી લોકોને દુઃખ અને યાતના આપ્યા છે, જેના કારણે દેશનું અર્થતંત્ર તથા વેપાર-ઉદ્યોગ ભાંગી પડયા છે અને લાખો ફેક્ટરીઓ બંધ થતાં કરોડોના રોજગાર છીનવાઇ ગયા છે, તો બીજી બાજુ ખેતી ક્ષેત્રે કટોકટીના કારણે ખેડૂતો અને ખેતમજદૂરો ઉપર આપત્તિના ઓળાં ઊતર્યા છે, રાષ્ટ્રીય બચતો- રોકાણો ઘટયાં છે, બેન્કોમાં એનપીએ વધી છે, નિકાસો વધતી અટકી ગઇ છે, ઔદ્યોગિક ઉત્પાદન નિરંતર ઘટી રહ્યું છે અને આવી સ્થિતિમાં પ્રજાને ગુમરાહ કરવા માટે સરકાર જુઠ્ઠા દાવાઓ કર્યાં કરે છે.